2.3.8. Administracija riba u sustavu

[Anabela Pranjić, Nikola Muše]

Administracija riba u sustavu je funkcionalnost koja omogućava administratoru CRUD operacije nad podacima o ribama u sustavu koje se koriste u ponudama. Ovo poglavlje namijenjeno je opisu rada navedene funkcionalnosti te prikaz iste pomoću dijagrama slijeda koji je izrađen u alatu Visual Paradigm. Administrator dolazi do forme za administraciju ribe preko početne forme, odabirom opcije „Ribe u sustavu“ koja poziva formu „RibeUSustavu“. Otvaranjem forme se pozivaju funkcije odgovorne za postavljanje dizajna forme (Load funkcija i *kalibrirajSlike*). Forma sadrži tablicu svih riba iz baze podataka koje su unesene te pruža nekoliko opcija – filtriranje riba po nazivu, identifikacijskoj oznaci ribe i jedinici prodaje gdje korisnik unosi tekst u polje za unos. Nadalje, ribe je moguće i sortirati po nazivu odabirom opcije „Sortiraj“. Odabirom opcije „Dodaj“, korisniku se otvara nova forma „DodajRibu“ koja predstavlja formu za unos podataka o ribi. Za dodavanje nove ribe u sustav se zahtjeva unos naziva ribe i jedinice prodaje. Moguće je dodati sliku koja predstavlja unesenu ribu – tada se poziva funkcija *BtnDodajSliku\_Click* klikom na gumb „Dodaj sliku“. Ako se ne unese slika, iz baze podataka se dohvaća defaultna slika iz baze podataka preko operacije *dohvatiDefaultSliku*. Jedinicu prodaje korisnik određuje klikom na ponuđene opcije – kg ili kom koje su međusobno isključive. Prilikom dodavanja nove ribe moguće je odustati u bilo kojem trenutku prije spremanja unosa klikom na gumb „Odustani“ čijim odabirom se zatvara forma za dodavanje nove ribe i javlja se obavijest „Odustali ste od dodavanja/ažuriranja ribe“. Unos nove ribe se izvršava klikom na gumb „Spremi“ koji pokreće upit na bazu podataka, upisuje u dnevnik izvršenu radnju i korisnika koji je radnju izveo te javlja poruku „Uspješno ste dodali ribu!“. Na kraju zatvara formu. Odabirom ribe iz tablice moguće je odabranu ribu izbrisati ili ažurirati. Klikom na ribu, potom na gumb ažuriraj otvara se iznova forma „DodajRibu“ čija se polja za unos automatski popunjavaju sa podacima odabrane ribe iz tablice. Moguće je izmijeniti naziv ribe, jedinicu prodaje i sliku. Postupak je identičan postupku dodavanja ribe. Također je moguće odustati od ažuriranja (klik „Odustani“) ili spremiti novonastale promjene (klik „Spremi“). Odabirom pojedine ribe iz tablice implementirane su stilske promjene na tablici pomoću funkcije *dataGridView1\_SelectionChanged.* Odabranu ribu je moguće i izbrisati klikom na ribu koju želimo izbrisati te odabirom gumba „Obriši“ koji rezultira brisanjem ribe iz baze podataka, upisom radnje u dnevnik te javljanjem obavijesti „Uspješno ste obrisali ribu!“.

